**Cenik za opravljanje izpitov splošne mature**

V skladu s sklepom Sveta šole, sprejetega na seji, dne 5. 11. 2019, morajo kandidati, ki nimajo statusa dijaka, plačati šoli znesek za izpite za zaključek izobraževanja na podlagi priloženega cenika.

SPLOŠNA MATURA:

**V skladu s 30. členom Pravilnika o splošni maturi (Ur. l. RS, št. 29/08 in 40/11) izpite splošne mature plačajo:**

 - kandidati, ki nimajo statusa dijaka (v programu, kjer opravljajo zaključek izobraževanja),

 - kandidati, ki se prijavijo k opravljanju splošne mature kot »21-letniki« (2. odstavek 24. člena Zakona o maturi, Ur. l. RS, št. 1/07 ￚ UPB).

**Maturitetne izpite se plača**

* **Državnemu izpitnemu centru (**navodila so dostopna naspletnem naslovu) <https://www.ric.si/mma/Cena%20maturitetnega%20izpita%202020%201/2019090209403592/>
* **Gimnaziji Jurija Vege Idrija**

Kandidat nakaže znesek z univerzalnim plačilnim nalogom (UPN) na naslov Gimnazija Jurija Vege Idrija, Študentovska 16, 5280 Idrija, na transakcijski račun: SI56 01100 6030 692957, referenca SI002020. Na univerzalnem plačilnem nalogu morata biti navedena ime in priimek kandidata, ki se prijavlja k opravljanju maturitetnega izpita. V namenu plačila kandidat obvezno označi ali gre za opravljanje maturitetnih izpitov v spomladanskem ali jesenskem izpitnem roku.

**Cena izpitov splošne mature na Gimnaziji Jurija Vege Idrija:**

* Pisni del maturitetnega izpita znaša 40 evrov,
* Interni del maturitetnega izpita:
1. ustni del maturitetnega izpita znaša 10 evrov,
2. praktični del (vaje pri kemiji, geografiji, fiziki, zgodovini, biologiji ali seminarske naloge pri psihologiji, sociologiji, informatiki) znaša 20 evrov.

Kandidatom, ki so končali program na Gimnaziji Jurija Vege Idrija se **prizna 25% popust**.

Kandidati imajo **v ceni pisnega izpita vključeno** administrativno delo tajnika ŠMK, izvajanje nalog nadzornih učiteljev v času pisanja izpitnih pol in uporaba izpitnega prostora. Cena vključuje tudi **tri konzultacije** z učiteljem predmeta , ki ga kandidat opravlja na maturi.

Na osnovi 4. člena ***Navodil o sprejemu drugih kandidatov k posameznemu izpitu ali splošni maturi v celoti,*** lahko praktični del mature opravljajo le kandidati, ki se prijavijo k splošni maturi do 30. septembra v tekočem šol. letu.

Kandidati opravljajo **praktičen del izpita** skupaj s kandidati, ki so redno vpisani v 4. letnik gimnazijskega izobraževanja.

Kandidat mora ob (pred)prijavi k izpitu splošne mature ali k splošni maturi priložiti tudi **potrdilo o plačilu Državnemu izpitnemu centru in Gimnaziji Jurija Vege Idrija.**

V primeru pravočasne odjave od izpitov se kandidatu vrne vplačani znesek, od katerega se odšteje 20 evrov za nastale stroške.